
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1273 

20 Μαίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ορισμός αποφαινομένων οργάνων για την εκτέλεση 
του έργου: «Εκτέλεση συμπληρωματικών έργων 
στο λιμένα Κατακόλου: Α' Υποέργο: Επέκταση πα¬ 
ραλιακού κρηπιδώματος έμπροσθεν καταστημά¬ 
των, Β' Υποέργο: Επέκταση προσήνεμου μώλου 
και κεντρικού προβλήτα με κατασκευή νησίδας 

παραβολής». 1 

Όροι, προϋποθέσεις και διαδικασία αποδοχής δε¬ 
σμεύσεων εκ μέρους των ενδιαφερομένων επι¬ 
χειρήσεων και θέματα σχετικά με την αναστολή 
των προθεσμιών των παραγράφων 4 και 5 του 


άρθρου 15 του Ν. 3959/2011. 2 

ΑΠΟΦΑΣΕΙ Σ 

Αριθ. 8221.Τ59/04/14 (1) 


Ορισμός αποφαινομένων οργάνων για την εκτέλεση του 
έργου: «Εκτέλεση συμπληρωματικών έργων στο λι¬ 
μένα Κατακόλου: Α' Υποέργο: Επέκταση παραλιακού 
κρηπιδώματος έμπροσθεν καταστημάτων, Β' Υποέρ- 
γο: Επέκταση προσήνεμου μώλου και κεντρικού προ¬ 
βλήτα με κατασκευή νησίδας παραβολής». 

Ο ΥΠΟΥΡΓΟΣ ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

α. Το Ν. 2932/2001 (ΦΕΚ Α' 145), άρθρο δέκατο όγδοο, 
«Αρμοδιότητες Γενικής Γραμματείας Λιμένων και Λιμε¬ 
νικής Πολιτικής». 

β. Το Ν. 3044/2002 (ΦΕΚ Α' 197) (Άρθρο 14 παρ. 1 πε¬ 
ρίπτωση δ) όπως αντικαταστάθηκε από το Ν. 3153/2003 
(Άρθρο 44 παρ. 1) «Θέματα Λιμενικής Πολιτικής». 

γ. Το Ν. 4150/2013 (ΦΕΚ Α' 102) «Ανασυγκρότηση του 
Υπουργείου Ναυτιλίας και Αιγαίου και άλλες διατάξεις». 

δ. Το Π.Δ. 175/2002 (ΦΕΚ Α' 158) (άρθρο 5, παρ. 2) «Αρ¬ 
μοδιότητες Διεύθυνσης Λιμενικών Υποδομών». 

ε. Το Π.Δ. 85/2012 (ΦΕΚ Α' 141) (άρθρο 5), «Ίδρυση και 
μετονομασία Υπουργείων, μεταφορά και κατάργηση 
υπηρεσιών». 

στ. Το Π.Δ. 94/2012 (ΦΕΚ Α' 149) (άρθρο 1), «Τροποποί¬ 
ηση π.δ. 85/2012 "Ίδρυση και μετονομασία Υπουργείων, 
μεταφορά και κατάργηση υπηρεσιών”». 


ζ. Την υπ’ αριθ. 5221.1/14/2012/16-11-2012 (ΦΕΚ Β' 3050) 
απόφαση μεταβίβασης του δικαιώματος υπογραφής 
«Με εντολή Υπουργού» στο Γ ενικό Γ ραμματέα Λιμένων 
και Λιμενικής Πολιτικής, στους Προϊσταμένους Διευθύν¬ 
σεων και Τ μημάτων της Γ ενικής Γ ραμματείας Λιμένων 
και Λιμενικής Πολιτικής του Υπουργείου Ναυτιλίας και 
Αιγαίου. 

η. Την υπ’ αριθ. 5111.01/54/2013/21-05-2013 (ΦΕΚ 224 
τ.Υ.Ο.Δ.Δ.) απόφαση περί Διορισμού του Χριστόπου- 
λου Αθανάσιου του Γεωργίου στη θέση του Γενικού 
Γ ραμματέα της Γ ενικής Γ ραμματείας Λιμένων, Λιμενικής 
Πολιτικής και Ναυτιλιακών Επενδύσεων του Υπουργείου 
Ναυτιλίας και Αιγαίου. 

0. Την υπ’ αριθ. 8221 .Τ59/01/14/28-01-2014 σύμφωνη 
γνώμη της Υπηρεσίας μας επί της εκτέλεσης του έρ¬ 
γου: «Εκτέλεση συμπληρωματικών Έργων στο λιμένα 
Κατακόλου». 

ι. Το υπ’ αριθ. 191/03-04-2014 έγγραφο Δημοτικού Λι¬ 
μενικού Ταμείου Πύργου. 

ια. Το υπ’ αριθ. 8221.Τ59/03/14/11-04-2014 έγγραφό μας. 

ιβ. Το υπ’ αριθ. 250/30-04-2014 έγγραφο Δημοτικού 
Λιμενικού Ταμείου Πύργου με συνημμένη την υπ’ αριθ. 
42/28-03-2014 απόφαση του Διοικητικού Συμβουλίου 
του και το υπ’ αριθ. 122099/2255/06-05-2014 έγγραφο 
της Διεύθυνσης Τεχνικών Έργων της Περιφερειακής 
Ενότητας Ηλείας. 

ιγ. Τ ο γεγονός ότι από την παρούσα δεν προκαλείται 
επιπλέον δαπάνη, αποφασίζει: 

1. Ορίζουμε για την εκτέλεση του έργου: «Εκτέλε¬ 
ση συμπληρωματικών έργων στο λιμένα Κατακόλου: 
Α' Υποέργο: Επέκταση παραλιακού κρηπιδώματος έμπρο¬ 
σθεν καταστημάτων, Β' Υποέργο: Επέκταση προσήνεμου 
μώλου και κεντρικού προβλήτα με κατασκευή νησίδας 
παραβολής», προϋπολογισμού 9.856.910,57 ευρώ, μη συ¬ 
μπεριλαμβανομένου ΦΠΑ 23% (ήτοι σύνολο 12.124.000,00 
ευρώ) ως Προϊσταμένη Αρχή την Οικονομική Επιτροπή 
της Περιφέρειας Δυτικής Ελλάδας, που εδρεύει στην Πά¬ 
τρα, με Διευθύνουσα Υπηρεσία το Τμήμα Συγκοινωνιακών 
Έργων της Διεύθυνσης Τεχνικών Έργων της Περιφερει¬ 
ακής Ενότητας Ηλείας. 

2. Για την εκτέλεση του έργου απαιτούνται όλες οι 
προβλεπόμενες άδειες και εγκρίσεις, σύμφωνα με την 
ισχύουσα νομοθεσία. 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 9 Μα'ίου 2014 

Με εντολή Υπουργού 
Ο Γενικός Γραμματέας 
Λιμένων, Λιμενικής Πολιτικής 
και Ναυτιλιακών Επενδύσεων 
ΑΘΑΝΑΣΙΟΣ ΧΡΙΣΤΟΠΟΥΛΟΣ 
-♦- 

Αριθ. απόφ. 588/2014 (2) 

Όροι, προϋποθέσεις και διαδικασία αποδοχής δεσμεύ¬ 
σεων εκ μέρους των ενδιαφερομένων επιχειρήσεων 
και θέματα σχετικά με την αναστολή των προθε¬ 
σμιών των παραγράφων 4 και 5 του άρθρου 15 του 
Ν. 3959/2011. 

Η ΕΠΙΤΡΟΠΗ ΑΝΤΑΓΩΝΙΣΜΟΥ ΣΕ ΟΛΟΜΕΛΕΙΑ 

Συνεδρίασε στην αίθουσα συνεδριάσεων του 1ου 
ορόφου, του κτιρίου των Γ ραφείων της (Κότσικα ΙΑ & 
Πατησίων), την 16η Απριλίου 2014, ημέρα Μ. Τετάρτη και 
ώρα 12:00, με την εξής σύνθεση: 

Πρόεδρος: Δημήτριος Κυριτσάκης 
Μέλη: Δημήτριος Λουκάς (Αντιπρόεδρος), 

Βικτωρία Μερτικοπούλου, 

Λευκοθέα Ντέκα, 

Φραγκίσκος Αρμάος, 

Νικόλαος Νικολάίδης, 


Δημήτριος Δανηλάτος και 
Χρυσοβαλάντου-Βασιλική 
Μήλλιου λόγω κωλύματος του 
τακτικού μέλους, Ιωάννη Αυγερινού. 

Γ ραμματέας: Ηλιάνα Κούτρα 

ΘΕΜΑ: Οροι, προϋποθέσεις και διαδικασία αποδοχής 
δεσμεύσεων εκ μέρους των ενδιαφερομένων επιχειρή¬ 
σεων και θέματα σχετικά με την αναστολή των προ¬ 
θεσμιών των παραγράφων 4 και 5 του άρθρου 15 του 
Ν. 3959/2011. 

Η Επιτροπή Ανταγωνισμού, λαμβάνοντας τις διατάξεις 
των παραγράφων 4 και 5 του άρθρου 15 του Ν. 3959/ 
2011 (ΦΕΚ 93/Α/20.11.2011), την εισήγηση της Γ ενικής Δι¬ 
εύθυνσης Ανταγωνισμού, το ότι δεν προκαλείται δα¬ 
πάνη και μετά από διαλογική συζήτηση μεταξύ των 
μελών της, ομόφωνα όρισε τους όρους, προϋποθέσεις 
και διαδικασία αποδοχής δεσμεύσεων εκ μέρους των 
ενδιαφερομένων επιχειρήσεων και θέματα σχετικά με 
την αναστολή των προθεσμιών των παραγράφων 4 και 
5 του άρθρου 15 του Ν. 3959/2011, όπως το κείμενο 
αποτυπώνεται κάτωθι: 

I. Εισαγωγή 

1. Σύμφωνα με το άρθρο 25 παρ. 6 του Ν. 3959/2011 
αν η Επιτροπή Ανταγωνισμού («ΕΑ») πιθανολογεί κατά 
τη διάρκεια σχετικής έρευνας που διεξάγεται είτε αυ- 
τεπαγγέλτως είτε κατόπιν αιτήματος του εποπτεύο- 
ντος Υπουργού ή καταγγελίας παράβαση των άρθρων 
1 και 2 του Ν. 3959/2011 ή των άρθρων 101 και 102 της. 

Συνθήκης για τη Λειτουργία της Ευρωπαϊκής Ένωσης («ΣΛΕΕ») μπορεί με απόφασή της 
να αποδέχεται την από μέρους των εμπλεκόμενων επιχειρήσεων ή ενώσεων 
επιχειρήσεων ανάληψη δεσμεύσεων προς παύση της πιθανολογούμενης παράβασης και 
να καθιστά τις δεσμεύσεις αυτές υποχρεωτικές για τις επιχειρήσεις ή ενώσεις 
επιχειρήσεων. Περαιτέρω, με το άρθρο 14 παρ. 2 περ. ιδ (δδ) του Ν. 3959/2011 
παρέχεται νομοθετική εξουσιοδότηση στην ΕΑ να ρυθμίσει με απόφασή της τους όρους, 
τις προϋποθέσεις και τη διαδικασία αποδοχής δεσμεύσεων εκ μέρους των 
ενδιαφερομένων επιχειρήσεων και θέματα σχετικά με την αναστολή των προθεσμιών 
των παραγράφων 4 και 5 του άρθρου 15 του Ν. 3959/2011. 

II. Κριτήρια Επιλογής Υποθέσεων 

2. Οι αποφάσεις δεσμεύσεων αποσκοπούν στην αποκατάσταση αποτελεσματικού 
ανταγωνισμού στην αγορά. Η ΕΑ χαίρει ευρείας διακριτικής ευχέρειας να αποφασίσει 
επί της εκκίνησης ή μη της διαδικασίας αξιολόγησης και επί της αποδοχής ή μη των 
δεσμεύσεων που προτείνουν οι εμπλεκόμενες επιχειρήσεις 1 . Σύμφωνα με την εθνική και 
ενωσιακή νομολογία, η σχετική απόφαση ελέγχεται δικαστικά μόνο σε περίπτωση 
παράβασης από την ΕΑ των άκρων ορίων της διακριτικής της ευχέρειας 2 . Κατά την ως 
άνω αξιολόγηση και στο πλαίσιο της διακριτικής της ευχέρειας εκτιμάται από την ΕΑ η 
διασφάλιση του αποτρεπτικού χαρακτήρα των κανόνων ανταγωνισμού μέσω της 
επιβολής προστίμου, γίνεται δε στάθμιση αυτού με την προκύπτουσα από τις δεσμεύσεις 
ωφέλεια 3 , προκειμένου να επιλεγεί η πλέον κατάλληλη από άποψη δημοσίου 
συμφέροντος συνέπεια στο πλαίσιο της αποκατάστασης των συνθηκών αποτελεσματικού 
ανταγωνισμού στην αγορά. Σε περιπτώσεις που ενέχουν ιδιαίτερα σοβαρούς 
περιορισμούς του ανταγωνισμού προκρίνεται η επιβολή προστίμου, εφόσον διαπιστωθεί 
η παράβαση 4 . Και τούτο διότι η επιβολή προστίμου σε περιπτώσεις ιδιαίτερα σοβαρών 
περιορισμών του ανταγωνισμού κρίνεται αποτελεσματικότερη από απόψεως πολιτικής 
ανταγωνισμού, καθώς το πρόστιμο διαθέτει, πέραν του κυρωτικού, και αποτρεπτικό 
χαρακτήρα όχι μόνο έναντι των αποδεκτών της απόφασης της ΕΑ αλλά και έναντι κάθε 
άλλης επιχείρησης, η οποία θα είχε πρόθεση να υιοθετήσει παρόμοια συμπεριφορά 5 . 


1 Βλ. αρ. 25 παρ. 6 Ν.3959/2011 «...η Επιτροπή Ανταγωνισμού ... μπορεί με απόφασή της να αποδέχεται, εκ μέρους των 
εμπλεκομένων επιχειρήσεων ή ενώσεων επιχειρήσεων, την ανάληψη δεσμεύσεων...». Βλ. επίσης ΕΟΝ Κεεοπιπιεηιίαΐίοη 
οη ΟοιηπώιηβηΙ ΡΓΟοεΛιτεε, παρ. 1.4. 

2 Βλ. ΔΕφΑΘ 2265/2010 (Νεείΐέ) παρ. 9, Δικαστήριο Ευρωπαϊκής Ένωσης (ΔΕΕ) 0-441/07 Επιτροπή κατά ΑΙγοκη 
Σ υλλ. 2010, σελ. 1-5949, σκ. 59-69, 94 και 115 καθώς και σχετικές προτάσεις Γεν. Εισαγγελέα ΚοΕοΙΙ της 17.09.2009, 
σκ. 80 - 90. 

3 Π.χ. ταχεία παρέμβαση και άμεση επέλευση των αλλαγών στην αγορά, εξοικονόμηση χρόνου και πόρων - 
ανθρωπίνων και οικονομικών - για την ΕΑ. Βλ. ΕΟΝ ΚεεοΐΉΐηεηιΙπΙίοη οη ΟοΐΉΐηίίιηεηΙ ΡτοεεάιίΓεε, παρ. Ε2. Βλ. 
επίσης παρ. 5 κατωτέρω. 

4 Βλ. και 13η αιτιολογική σκέψη του Κανονισμού (ΕΚ) αριθ. 1/2003 του Συμβουλίου, για την εφαρμογή των κανόνων 
ανταγωνισμού που προβλέπονται στα άρθρα 81 και 82 της συνθήκης Ε.Ε. 2003/Ε 1/1 «Σε περπαώσεις στις οποίες η 
Επιτροπή σκοπεύει να επιβάλει πρόστιμο, δεν ενδείκ\’υνται αποφάσεις δέσμευσης». Βλ. ΕΑ 369/ν/2007 (Γάλατα- 
οριζόντιες συμπράξεις) σκ. 305, 373/ν/2007 (Γάλατα - κάθετες συμπράξεις) σκ. 45 (1) και 45 (2), 495/ΥΙ/2010 
(Καρφούρ - δίκτυο δικαιόχρησης) σελ. 3, 434/ν/2009 (Νεείΐε) σελ. 4 επ., 520/ΥΙ/2011 (Τπείγ) σελ. 2. 

3 Βλ. την από 12.05.2006 Ανακοίνωση της ΕΑ «Κατευθυντήριες γραμμές για τον υπολογισμό των προστίμων που 
επιβάλλονται δυνάμει του άρθρου 9 του Ν. 703/1977, όπως ισχύει». 

3. Στο πλαίσιο αυτό η ΕΑ κατά κανόνα δεν θα αποδέχεται δεσμεύσεις στην περίπτωση 
ιδιαίτερα σοβαρών περιορισμών του ανταγωνισμού αναφορικά με τον καθορισμό τιμών 
ή/και τη νόθευση διαγωνισμών ή/και τον περιορισμό της παραγωγής ή/και την εφαρμογή 
ποσοστώσεων ή/και την κατανομή των αγορών. Δεσμεύσεις κατά κανόνα δεν θα γίνονται 
δεκτές σε σοβαρές περιπτώσεις κατάχρησης δεσπόζουσας θέσης. Κατά την αξιολόγησή 
της η ΕΑ θα λαμβάνει υπόψη της παράγοντες οι οποίοι ανάγονται στη φύση του 
προϊόντος ή της υπηρεσίας, τη δομή της αγοράς, το μερίδιο αγοράς των εμπλεκόμενων 
επιχειρήσεων, τους φραγμούς εισόδου, το εύρος και την ένταση των πιθανολογούμενων 
επιζήμιων αποτελεσμάτων στον ανταγωνισμό και στους καταναλωτές, καθώς και τη 
διάρκεια, την εμβέλεια, το σύνθετο χαρακτήρα και την πολλαπλότητα της παράβασης. 

4. Περαιτέρω η ΕΑ δεν θα αποδέχεται δεσμεύσεις εάν: 

α. η υπόθεση αφορά σε οριζόντιες συμπράξεις οι οποίες έχουν υπαχθεί στο 

πρόγραμμα επιείκειας 6 ή 

β. είναι αόριστες ή τελούν υπό όρους ή 

γ. προτείνονται για παρελκυστικούς λόγους ή 

δ. δεν εξυπηρετούν την αποτελεσματικότητα της διαδικασίας. 

5. Η ΕΑ κατ’ αρχήν θεωρεί κατάλληλη την αποδοχή δεσμεύσεων σε υποθέσεις όπου: 

α. τα υφιστάμενα 7 8 προβλήματα ανταγωνισμού είναι ευχερώς προσδιορίσιμα και 
β. τα προβλήματα ανταγωνισμού αντιμετωπίζονται πλήρως από τις προσφερόμενες 
δεσμεύσεις και δεν δημιουργούνται νέα και 

γ. τα προβλήματα ανταγωνισμού δύνανται να επιλυθούν αποτελεσματικά και ει 
δυνατόν σε σύντομο χρονικό διάστημα και 

δ. οι δεσμεύσεις συμβάλλουν στην εξοικονόμηση πόρων της ΕΑ και την 
επιτάχυνση και αποτελεσματικότητα της διαδικασίας, οι οποίες εξυπηρετούνται 
όταν οι εμπλεκόμενες επιχειρήσεις εκδηλώσουν το ενδιαφέρον τους να αναλάβουν 
δεσμεύσεις όσο το δυνατόν νωρίτερα 9 . Σε κάθε περίπτωση η ΕΑ δεν θεωρεί κατ’ 
αρχήν πρόσφορη την αποδοχή δεσμεύσεων σε υποθέσεις επί των οποίων έχει 
κοινοποιηθεί στα εμπλεκόμενα μέρη η σχετική Εισήγηση 10 . 

6. Η διαδικασία αξιολόγησης και ανάληψης των προτεινόμενων δεσμεύσεων μπορεί να 
διακοπεί οποιαδήποτε στιγμή με πρωτοβουλία είτε της ΕΑ είτε των εμπλεκομένων 


6 Βλ. Απόφαση ΕΑ 526/νΐ/2011 για τους όρους και τις προϋποθέσεις απαλλαγής ή μείωσης των προστίμων που 
επιβάλλονται σε βάρος επιχειρήσεων και φυσικών προσώπων που συμβάλλουν στη διερεύνηση οριζόντιων 
συμπράξεων του άρθρου 1 του ίδιου νόμου ή του άρθρου 101 της Συνθήκης για τη Λειτουργία της Ευρωπαϊκής Ένωσης 
- «Πρόγραμμα Επιείκειας». 

1 Σύμφωνα με το άρθρο 25 παρ. 6 του Ν. 3959/2011 η Επιτροπή Ανταγωνισμού αποδέχεται δεσμεύσεις «προς παύση 
της πιθανολογούμενης παράβασης». 

8 Στο εξής η αναφορά σε «εμπλεκόμενες επιχειρήσεις» ή «επιχειρήσεις» περιλαμβάνει και την εμπλεκόμενη επιχείρηση 
και τις εμπλεκόμενες ενώσεις επιχειρήσεων. 

9 Βλ. ΕΟΝ ΚεοοπιηιεηιΙ&Ιίοη οη ΟοπιηιίΙηιεηΙ ΡτοεεάιίΓε», παρ. 1.11. 

10 «Κανονισμός Λειτουργίας και Διαχείρισης της Επιτροπής Ανταγωνισμού» ΦΕΚ 54/τ.Β'/16.01.2013. Στο εξής η 
αναφορά σε «Εισήγηση» σημαίνει την Εισήγηση που προβλέπεται στο άρθρο 15 παρ. 4 του Ν. 3959/2011 και το άρθρο 
14 του Κανονισμού Λειτουργίας και Διαχείρισης της Επιτροπής Ανταγωνισμού. 

επιχειρήσεων. Στην περίπτωση αυτή η ΕΑ μπορεί να συνεχίσει τη διαδικασία έρευνας 
και διαπίστωσης ή μη παράβασης προκειμένου να εκδώσει απόφαση σύμφωνα με το 
άρθρο 25 παρ. 1 του Ν. 3959/2011 11 . 

III. Υποβολή Πρότασης Δεσμεύσεων 

Προπαρασκευαστικές Συζητήσεις 

7. Οι εμπλεκόμενες επιχειρήσεις δύνανται να υποβάλουν πρόταση δεσμεύσεων σε 
οποιοδήποτε στάδιο διερεύνησης μιας υπόθεσης από την ΕΑ και πάντως το αργότερο με 
τη λήξη της προθεσμίας που προβλέπεται στο άρθρο 14 παρ. 2 του Κανονισμού 
Λειτουργίας και Διαχείρισης της Επιτροπής Ανταγωνισμού, σε περίπτωση που έχει ήδη 
κοινοποιηθεί στα μέρη η σχετική Εισήγηση 12 . 

8. Οι εμπλεκόμενες επιχειρήσεις μπορούν να επικοινωνούν με τη Γενική Διεύθυνση 
Ανταγωνισμού («ΓΔΑ») προκειμένου να διερευνήσουν τη δυνατότητα ανάληψης 
δεσμεύσεων μόλις λάβουν γνώση με οποιονδήποτε τρόπο της διενέργειας έρευνας επί 
πιθανολογούμενων παραβάσεων. Η ΓΔΑ μπορεί με δική της πρωτοβουλία να 
ενημερώσει τα μέρη σχετικά με τη δυνατότητα ανάληψης δεσμεύσεων σε συγκεκριμένη 
υπόθεση. 

9. Εφόσον η εμπλεκόμενη επιχείρηση αποφασίσει να προτείνει την ανάληψη 
δεσμεύσεων μπορεί να ζητήσει ενημερωτική σύσκεψη, στην οποία εκθέτει τους λόγους 
για τους οποίους προτίθεται να προβεί σε ανάληψη δεσμεύσεων, λαμβάνοντας υπόψη τα 
κριτήρια για την επιλογή υποθέσεων όπως παρουσιάζονται στο Κεφάλαιο II ανωτέρω, 
και παρουσιάζει ή/ και υποβάλλει τις δεσμεύσεις που προτίθεται να προτείνει. Στο 
στάδιο αυτό ενδεχομένως απαιτηθεί η διενέργεια περισσοτέρων προπαρασκευαστικών 
ενημερωτικών συσκέψεων με στόχο αφενός την αποσαφήνιση των προβλημάτων 
ανταγωνισμού που πιθανολογούνται 13 και αφετέρου τη βελτίωση των υποβαλλόμενων 
δεσμεύσεων για την αποτελεσματικότερη και πληρέστερη αντιμετώπιση αυτών. 

Εκκίνηση Διαδικασίας 

10. Η διαδικασία αξιολόγησης και αποδοχής ή μη των δεσμεύσεων εκκινεί εφόσον κριθεί 
ότι: 

α. η πρόθεση της επιχείρησης να προτείνει ανάληψη δεσμεύσεων, οι οποίες θα 
αντιμετωπίσουν πλήρως και αποτελεσματικά τα προβλήματα ανταγωνισμού, είναι 
ειλικρινής και 


11 Βλ. Ε€Ν Κ.εοοιηΐϊΐεηάαίίοη οη (Γοηιπώιηεηΐ ΡτοεεάιίΓεδ, παρ. 1.4 και 1.13. 

12 Βλ. ωστόσο Κεφ. II παρ. 5 υπό δ ανωτέρω σχετικά με τα κριτήρια αποδοχής δεσμεύσεων. 

13 Σημειώνεται ότι πιθανώς να απαιτείται η διενέργεια περαιτέρω μέτρων έρευνας προκειμένου να προσδιορισθούν 
επαρκώς τα προβλήματα ανταγωνισμού. 

β. η συγκεκριμένη υπόθεση είναι κατ’ αρχήν πρόσφορη για την αποδοχή 
δεσμεύσεων, λαμβάνοντας υπόψη τα κριτήρια για την επιλογή υποθέσεων όπως 
παρουσιάζονται στο Κεφάλαιο II ανωτέρω 14 , και 

γ. η φύση και τα χαρακτηριστικά των δεσμεύσεων όπως διαμορφώθηκαν κατά τα 
ανωτέρω ενδείκνυνται για την αποκατάσταση των συνθηκών ανταγωνισμού στην 
αγορά, λαμβάνοντας υπόψη το περιεχόμενο και το είδος των προτεινόμενων 
δεσμεύσεων όπως παρουσιάζονται στο Κεφάλαιο IV κατωτέρω. 

Σε κάθε περίπτωση η διαδικασία αξιολόγησης των δεσμεύσεων δεν εκκινεί αν κριθεί ότι 
πρόκειται για υπόθεση στην οποία ενδείκνυται η επιβολή προστίμου. 

11. Εφόσον κριθεί κατά τα ανωτέρω ότι είναι πρόσφορη η εκκίνηση της διαδικασίας 
δεσμεύσεων ο αρμόδιος Εισηγητής 15 καλεί τις επιχειρήσεις που προτείνουν τις 
δεσμεύσεις να υποβάλουν εντός προθεσμίας τριάντα (30) ημερών πρόταση δεσμεύσεων 
που θα αξιολογηθεί κατά τη διαδικασία του Κεφαλαίου V κατωτέρω (εφεξής «Πρόταση 
Δεσμεύσεων»), προς αντιμετώπιση των συνοπτικά παρατιθέμενων στην κλήση 
πιθανολογούμενων παραβάσεων και διερευνώμενων προβλημάτων ανταγωνισμού. 

12. Σε περίπτωση μη υποβολής Πρότασης Δεσμεύσεων εντός της ταχθείσας προθεσμίας 
συνεχίζεται η διαδικασία διερεύνησης της υπόθεσης και διαπίστωσης ή μη παράβασης. 
Σε περίπτωση μη υποβολής Πρότασης Δεσμεύσεων εντός της ταχθείσας προθεσμίας από 
μέρος των εμπλεκομένων επιχειρήσεων δύναται να συνεχίζεται ως προς αυτές η 
διαδικασία διερεύνησης της υπόθεσης και διαπίστωσης ή μη παράβασης. 

13. Η κοινοποίηση της ως άνω πρόσκλησης αναστέλλει τις προθεσμίες των παραγράφων 
4 και 5 του άρθρου 15 του Ν. 3959/2011 16 . 

14. Σε περίπτωση κατά την οποία έχει κοινοποιηθεί στην επιχείρηση η Εισήγηση, οι 
εμπλεκόμενες επιχειρήσεις δύνανται να υποβάλουν Πρόταση Δεσμεύσεων το αργότερο 
με το Υπόμνημα της παραγράφου 2 του άρθρου 14 του Κανονισμού Λειτουργίας και 
Διαχείρισης της Επιτροπής Ανταγωνισμού. Ο αρμόδιος Εισηγητής συντάσσει εισήγηση 
επί του παραδεκτού και της καταλληλότητας των ως άνω προτεινόμενων δεσμεύσεων, η 
οποία επιδίδεται στα μέρη δύο (2) ημέρες πριν την ορισθείσα δικάσιμο για τη συζήτηση 
της υπόθεσης, χωρίς νέα κλήτευση. Κατά την ορισθείσα δικάσιμο η ΕΑ αποφασίζει εάν 
θα κινήσει τη διαδικασία αξιολόγησης και αποδοχής ή μη των δεσμεύσεων, οπότε και 
τηρείται η διαδικασία του Κεφ. V κατωτέρω χωρίς να απαιτείται η σύνταξη άλλης 
εισήγησης 17 , άλλως συνεχίζεται η συζήτηση της υπόθεσης. Σε περίπτωση εκκίνησης της 


14 Βλ. Κεφ. II παρ. 5 ανωτέρω σχετικά με τα κριτήρια αποδοχής δεσμεύσεων. 

15 Κατά τα οριζόμενα στο άρθρο 15 παρ. 1 και 2 του Ν. 3959/2011 περί προτεραιοποίησης και ανάθεσης υποθέσεων σε 
Εισηγητή. 

16 Με την κοινοποίηση της πρόσκλησης δύναται να χορηγείται στις εμπλεκόμενες επιχειρήσεις, μετά από έγγραφο 
αίτημά τους, αντίγραφο της μη εμπιστευτικής εκδοχής του σώματος τυχόν καταγγελίας, εφόσον δεν έχει ήδη 
ικανοποιηθεί σχετικό αίτημα κατά τα προβλεπόμενα στο άρθρο 15 παρ. 7 του Κανονισμού Λειτουργίας και 
Διαχείρισης της Επιτροπής Ανταγωνισμού. 

17 Βλ. Κεφ. V παρ. 20 κατωτέρω. 

διαδικασίας αναστέλλονται οι προθεσμίες της παραγράφου 5 του άρθρου 15 του Ν. 
3959/2011. 

15. Η υποβολή Πρότασης Δεσμεύσεων που θα αξιολογηθεί κατά τη διαδικασία του 
Κεφαλαίου V κατωτέρω δεν συνεπάγεται ότι οι εμπλεκόμενες επιχειρήσεις αποδέχονται 
τις πιθανολογούμενες παραβάσεις ανταγωνισμού που διερευνώνται. 

IV. Περιεχόμενο και Είδη Δεσμεύσεων 

16. Οι δεσμεύσεις πρέπει να είναι σαφείς και ορισμένες, ικανές και πρόσφορες να 
παύσουν τις πιθανολογούμενες παραβάσεις και να αποκαταστήσουν τις συνθήκες 
ανταγωνισμού στην αγορά, να μπορούν να εκτελεσθούν από αυτούς που τις 
αναλαμβάνουν και να υλοποιηθούν πλήρως, άμεσα ή εντός ευλόγου καθορισμένου 
χρόνου. Δεσμεύσεις υπό όρους δεν γίνονται αποδεκτές . Η υλοποίηση των δεσμεύσεων 
δεν πρέπει να εξαρτάται από τη βούληση ενός τρίτου ο οποίος δε δεσμεύεται από αυτές. 
Όταν οι δεσμεύσεις δεν μπορούν να εφαρμοστούν χωρίς τη συμφωνία τρίτων οι 
εμπλεκόμενες επιχειρήσεις πρέπει να υποβάλουν αποδεικτικά στοιχεία ότι ο τρίτος 
συμφωνεί. 

17. Οι δεσμεύσεις μπορούν να περιλαμβάνουν μέτρα συμπεριφοράς ή διαρθρωτικού 
χαρακτήρα ή συνδυασμό των δύο. Η παρακολούθηση των δεσμεύσεων πρέπει να είναι 
ευχερής. Οι επιχειρήσεις δύνανται να προτείνουν μηχανισμούς ελέγχου της εφαρμογής 
των δεσμεύσεων μέσω της συμμετοχής τρίτων προσώπων, όπως για παράδειγμα 
ανεξαρτήτων εντολοδόχων παρακολούθησης της εφαρμογής, για τους οποίους η δαπάνη 
θα βαρύνει τις ίδιες. 

V, Αξιολόγηση και Αποδοχή ή μη των Δεσμεύσεων 

18. Σε κάθε στάδιο της διαδικασίας 19 , εφόσον κριθεί σκόπιμο, μπορεί να διενεργηθεί 
διαβούλευση με φορείς της αγοράς μέσω συλλογής των απόψεών τους (εφεξής 
«Διαβούλευση») επί των προτεινόμενων δεσμεύσεων. Η Διαβούλευση μπορεί να 
διενεργηθεί με διάφορους πρόσφορους τρόπους ή και συνδυασμό αυτών, όπως 
ενδεικτικά αποστολή επιστολών για την παροχή απόψεων από επιχειρήσεις ή ενώσεις 
επιχειρήσεων που δραστηριοποιούνται στην αγορά ή άλλους φορείς, όπως ενώσεις 
καταναλωτών, εντός καθοριζόμενης ανά περίπτωση προθεσμίας, συνεντεύξεις με 
εκπροσώπους επιχειρήσεων, ενώσεων επιχειρήσεων ή άλλων φορέων, 
περιλαμβανομένου του καταγγέλλοντος, εκκίνηση δημόσιας διαβούλευσης με 
δημοσίευση περίληψης των προβλημάτων ανταγωνισμού που διερευνώνται και των 
προτεινόμενων δεσμεύσεων στην ιστοσελίδα της ΕΑ. Στην περίπτωση της δημόσιας 
διαβούλευσης οι ενδιαφερόμενοι θα δύνανται να υποβάλουν παρατηρήσεις εντός 
καθορισμένης προθεσμίας δέκα (10) ημερών τουλάχιστον. Στο πλαίσιο της 


18 Βλ. Κεφ. II παρ. 4 ανωτέρω. 

19 Ήτοι και πριν την ανάθεση της υπόθεσης σε Εισηγητή. 

Διαβούλευσης μπορούν να ζητηθούν διευκρινίσεις και πληροφορίες από τα μέρη που 
υπέβαλαν παρατηρήσεις. Κατά τη διενέργεια Διαβούλευσης λαμβάνεται μέριμνα για την 
προστασία των προσωπικών δεδομένων και την τήρηση του επαγγελματικού απορρήτου. 

19. Με βάση την επεξεργασία και αξιολόγηση των απόψεων που εκφράσθηκαν κατά τη 
Διαβούλευση (και τυχόν άλλων διαθέσιμων πληροφοριών) ή/ και την εισήγηση επί της 
Πρότασης Δεσμεύσεων, μπορεί να ζητούνται περαιτέρω διευκρινίσεις από τις 
εμπλεκόμενες επιχειρήσεις ή/και τροποποιήσεις των δεσμεύσεων. Μπορεί επίσης να 
διενεργηθεί Διαβούλευση για κάθε τροποποίηση των δεσμεύσεων που υποβάλλεται. 

20. Εφόσον πληρούνται τα κριτήρια των Κεφαλαίων II και IV ανωτέρω, ο Εισηγητής 
συντάσσει εισήγηση περί αποδοχής της Πρότασης Δεσμεύσεων, όπως έχει εκάστοτε 
διαμορφωθεί, άλλως προχωρά στη διερεύνηση της υπόθεσης. Η ανωτέρω εισήγηση 
περιλαμβάνει ιδίως τα προβλήματα ανταγωνισμού που προσδιορίσθηκαν και τα ουσιώδη 
πραγματικά περιστατικά επί των οποίων βασίζονται οι πιθανολογούμενες παραβάσεις, τις 
απόψεις των μερών καθώς και των τρίτων, εφόσον διενεργήθηκε Διαβούλευση, και την 
αξιολόγηση του πρόσφορου και της καταλληλότητας της Πρότασης Δεσμεύσεων, όπως 
διαμορφώθηκε. Η εισήγηση θα επιδίδεται μετά κλήτευσης σε ακρόαση στις επιχειρήσεις 
που προσφέρουν τις δεσμεύσεις και στον καταγγέλλοντα εντός τριών (3) μηνών από την 
υποβολή της Πρότασης Δεσμεύσεων. Η προθεσμία μπορεί να παραταθεί αν η Πρόταση 
Δεσμεύσεων χρήζει διευκρινίσεων ή/και δεν είναι ολοκληρωμένη με αποτέλεσμα να μην 
μπορεί ο Εισηγητής να προβεί στην αξιολόγησή της. Η διαδικασία ακροάσεως, 
περιλαμβανομένων των προθεσμιών κλήτευσης και υποβολής απόψεων από τα μέρη και 
τυχόν τρίτους, ρυθμίζονται από τον Κανονισμό Λειτουργίας και Διαχείρισης της 
Επιτροπής Ανταγωνισμού, ο οποίος εφαρμόζεται και κατά τη διαδικασία συζήτησης 
υποθέσεων κατά τη διερεύνηση των οποίων υποβλήθηκε πρόταση δεσμεύσεων 20 . 
Πρόσβαση στο φάκελο της υπόθεσης σύμφωνα με το άρθρο 15 του Κανονισμού 
Λειτουργίας και Διαχείρισης της Επιτροπής Ανταγωνισμού δεν προβλέπεται. 

21. Εφόσον γίνει αποδεκτή από την ΕΑ η Πρόταση Δεσμεύσεων, όπως εκάστοτε ήθελε 
διαμορφωθεί, η ΕΑ καθιστά με απόφασή της τις δεσμεύσεις αυτές υποχρεωτικές για τις 
εμπλεκόμενες επιχειρήσεις και αποφαίνεται ότι δεν συντρέχουν πλέον λόγοι δράσης εκ 
μέρους της. Επισημαίνεται ότι σε κάθε περίπτωση η ΕΑ υποχρεούται να εκδώσει σχετική 
πράξη μόνο σε περίπτωση αποδοχής των δεσμεύσεων 21 . Σε περίπτωση απόρριψής τους, η 
σχετική απόφαση έχει χαρακτήρα προπαρασκευαστικό ως προς την τελική απόφαση της 
Επιτροπής επί της υποθέσεως και περιλαμβάνεται σε αυτή 22 . 


20 Ό.π. ΦΕΚ 54/τ.Β"/16.01.2013. 

21 Βλ. άρθρο 25 παρ. 6 Ν. 3959/2011 «...η Επιτροπή Ανταγωνισμού.... μπορεί με απόφασή της να αποδέχεται ...την 
ανάληψη δεσμεύσεων ». 

22 ΔΕφΑΘ 2265/2010 (Νεδίΐβ) παρ. 9 «από το συνδυασμό των διατάξεων του άρθρου 9 παρ. 1 περ. β' προκύπτει ότι μόνο 
σε περίπτωση που γίνονται αποδεκτές οι προτεινόμενες δεσμεύσεις οπότε παύει η περαιτέρω συζήτηση, εκδίδεται σχετική 
πράξη. Όμως σε περίπτωση απόρριψής τους η σχετική απόφαση έχει χαρακτήρα προπαρασκευαστικό της τελικής 
απόφασης της Επιτροπής και περιλαμβάνεται σ ' αυτή, όπως νομίμως έγινε στην προκειμένη περίπτωση». 

22. Σε περίπτωση απόρριψης της Πρότασης Δεσμεύσεων, συνεχίζεται η διαδικασία 
διερεύνησης της υπόθεσης και διαπίστωσης ή μη παράβασης. Σε περίπτωση απόρριψης 
της Πρότασης Δεσμεύσεων κάποιων από τις εμπλεκόμενες επιχειρήσεις η εν λόγω 
διαδικασία συνεχίζεται ως προς αυτές. 

23. Με τη λήψη απόφασης από την ΕΑ περί αποδοχής ή μη δεσμεύσεων εκκινούν οι 
προθεσμίες των παραγράφων 4 ή/και 5 του άρθρου 15 του Ν. 3959/2011. 

24. Η αποδοχή δεσμεύσεων από την ΕΑ σε συγκεκριμένη υπόθεση δεν δεσμεύει σε καμία 
περίπτωση την ΕΑ σε υπάρχουσες ή μελλοντικές διαδικασίες ή υποθέσεις και δεν 
δημιουργεί οποιοδήποτε δικαίωμα ή εύλογη προσδοκία για την επίλυση υφιστάμενων ή 
μελλοντικών υποθέσεων ή διαδικασιών με την αποδοχή δεσμεύσεων. 

VI. Χρόνος ισχύος της απόφασης δεσμεύσεων και εκ νέου κίνηση διαδικασίας 

25. Η απόφαση της ΕΑ για την αποδοχή δεσμεύσεων μπορεί να αφορά σε συγκεκριμένο 
χρονικό διάστημα εφόσον κρίνεται ότι δεν συντρέχουν λόγοι για περαιτέρω δράση 

, 23 

αυτής . 

26. Η Επιτροπή έχει το δικαίωμα ύστερα από αίτηση που υποβάλλει κάθε 
ενδιαφερόμενος ή αυτεπαγγέλτως να κινήσει εκ νέου τη διαδικασία στις εξής 
περιπτώσεις 24 23 : 

α. όταν προκύπτει ουσιαστική μεταβολή των συνθηκών στις οποίες βασίστηκε η 
απόφαση, 

β. όταν οι εμπλεκόμενες επιχειρήσεις αθετήσουν τις δεσμεύσεις που έχουν 
αναλάβει, 

γ. όταν η απόφαση βασίσθηκε σε ανακριβείς ή παραπλανητικές πληροφορίες των 
ενδιαφερομένων επιχειρήσεων. 

VII. Συμμόρφωση με την απόφαση δεσμεύσεων 

27. Η ΕΑ δύναται με την απόφαση των δεσμεύσεων να απειλήσει την επιβολή προστίμου 
σε περίπτωση που οι επιχειρήσεις ή ενώσεις επιχειρήσεων δεν εκπληρώσουν 
αναληφθείσα δέσμευση. Ακολούθως, με απόφασή της η ΕΑ μπορεί να επιβάλει το 
σχετικό πρόστιμο σε περίπτωση μη συμμόρφωσης 26 . Η παράβαση στην προκειμένη 
περίπτωση συνίσταται στη μη συμμόρφωση της επιχείρησης με την απόφαση των 
δεσμεύσεων χωρίς να χρειάζεται να αποδειχθεί παράβαση των άρθρων 1, 2 του Ν 
3959/2011 ή/και 101, 102 ΣΛΕΕ. 

28. Η ισχύς της απόφασης αρχίζει από την ημερομηνία δημοσίευσής της στην Εφημερίδα 
της Κυβερνήσεως. 


23 Άρθρο 25 παρ. 6 Ν. 3959/2011. 

24 Άρθρο 25 παρ. 6 Ν. 3959/2011. 

25 Οπότε και ανασύρεται ο φάκελος της υπόθεσης. 

26 Άρθρο 25 παρ. 1 (δ) και (στ) και 25 παρ. 2 και 4. Ν. 3959/2011. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΑΡΑΡΤΗΜΑ 

Στάδια διαδικασίας αποδοχής δεσμεύσεων 


1. Δυνατότητα εκδήλωσης ενδιαφέροντος για αποδοχή δεσμεύσεων σε οποιοδήποτε 
στάδιο διερεύνησης μίας υπόθεσης. 

2. Προπαρασκευαστικές συναντήσεις με ΓΔΑ ή /και τον Εισηγητή. 

3. Προτεραιοποίηση και ανάθεση της υπόθεσης σε Εισηγητή, αν δεν έχει λάβει 
χώρα. 

4. Αξιολόγηση προθέσεων προτείνουσας επιχείρησης, καταλληλότητας υπόθεσης 
για αποδοχή δεσμεύσεων και πρόσφορου προσωρινής πρότασης δεσμεύσεων. 

5. Πρόσκληση υποβολής οριστικής πρότασης δεσμεύσεων και αναστολή 
προθεσμιών άρθρου 15 παρ. 4. 

6. Υποβολή οριστικής πρότασης δεσμεύσεων εντός τριάντα ημερών από την 
κοινοποίηση της πρόσκλησης. 

7. Διενέργεια διαβούλευσης με την αγορά εφόσον κριθεί σκόπιμο, με την επιφύλαξη 
σχετικής δυνατότητας σε κάθε στάδιο της διαδικασίας. 

8. Σύνταξη εισήγησης περί αποδοχής της οριστικής πρότασης δεσμεύσεων, όπως 
έχει διαμορφωθεί. 

9. Κοινοποίηση της εισήγησης εντός προθεσμίας τριών (3) μηνών από την υποβολή 
της οριστικής πρότασης επί των δεσμεύσεων. 

10. Κλήτευση σε ακρόαση των εμπλεκομένων επιχειρήσεων και του καταγγέλλοντος 
τουλάχιστον σαράντα πέντε (45) ημέρες πριν τη συνεδρίαση της ΕΑ. 

11. Πραγματοποίηση της ακρόασης/δυνατότητα ακρόασης καταγγέλλοντος ή και 
τρίτων. 

12. Λήψη απόφασης ΕΑ, η οποία θα καθιστά τις δεσμεύσεις υποχρεωτικές για τα 
μέρη - Παύση περαιτέρω ενεργειών της ΕΑ. 

Διαδικασία υποβολής πρότασης μετά την κοινοποίηση Εισήγησης: (α) υποβολή 
πρότασης δεσμεύσεων εντός της προθεσμίας υποβολής υπομνήματος επί της 
Εισήγησης (β) σύνταξη εισήγησης επί της καταλληλότητας των προτεινόμενων 
δεσμεύσεων και κοινοποίηση αυτής στα μέρη (γ) απόφαση ΕΑ περί εκκίνησης 
διαδικασίας αξιολόγησης και αποδοχής ή μη δεσμεύσεων (δ) διενέργεια 
διαβούλευσης με την αγορά εφόσον κριθεί σκόπιμο (ε) λήψη απόφασης ΕΑ, η οποία 
θα καθιστά τις δεσμεύσεις υποχρεωτικές για τα μέρη - παύση περαιτέρω ενεργειών 
της ΕΑ. 

Η απόφαση εκδόθηκε την 16η Απριλίου 2014. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος 

ΔΗΜΗΤΡΙΟΣ ΚΥΡΙΤΣΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί.ξΐι·) 


Ηλεκτρονική Διεύθυνση: ήί1ρ://νννννν.β1.9Γ - β-πιαΜ: νν60πΐ38ΐβι·.β1@6ΐ.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


★ 02012732005140012 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

















































































